จับตา “คมนาคม” ชงครม. เคาะลงทุนไฮสปีดไทย-จีน 3.3 แสนล้าน
จับตา “คมนาคม” เตรียมชงครม. ไฟเขียวลงทุน 2 โครงการรถไฟความเร็วสูง วงเงินรวมกว่า 330,000 ล้านบาท
จับตา “คมนาคม” เตรียมชงครม. ไฟเขียวลงทุน 2 โครงการรถไฟความเร็วสูง วงเงินรวมกว่า 330,000 ล้านบาท
11 ต.ค. 2565

นายดนุชา พิชยนันท์ เลขาธิการสภาพัฒนาการเศรษฐกิจและสังคมแห่งชาติ (สศช.) เปิดเผยภายหลังการประชุมคณะกรรมการพัฒนาระบบการบริหารจัดการและขนส่งสินค้าและบริการของประเทศ (กบส.) ที่มีนายสุพัฒนพงษ์ พันธ์มีเชาว์ รองนายกรัฐมนตรี เป็นประธาน ว่า ได้ติดตามความคืบหน้าโครงการลงทุนด้านโครงสร้างพื้นฐานที่สำคัญ ซึ่งมีความพร้อมลงทุน 2 โครงการ วงเงินรวมกว่า 330,000 ล้านบาท คือ รถไฟความเร็วสูง (ไฮสปีด) ไทย-จีน กรุงเทพฯ-หนองคาย ระยะที่ 2 ช่วงนครราชสีมา-หนองคาย 356 กิโลเมตร (กม.) วงเงิน 300,000 ล้านบาท และรถไฟทางคู่ เส้นทางขอนแก่น-หนองคาย 167 กม. วงเงิน 29,000 ล้านบาท ทั้งนี้กระทรวงคมนาคมเตรียมเสนอให้คณะรัฐมนตรี (ครม.) พิจารณา เร็วๆนี้